Allround-VM på skøyter 2007

**Allround-VM på skøyter 2007** fant sted på innendørsbanen Thialf i Heerenveen, Nederland. Mesterskapet gikk over tre dager. Arrangøren Koninklijke Nederlandsche Schaatsenrijders Bond (KNSB) feiret sin 125-årsdag med fulle tribuner alle tre dager.

Løpere fra arrangørlandet, Nederland, vant både kvinnenes og mennenes mesterskap; Ireen Wüst vant med 1.853 tidspoeng etter å ha bli slått av Martina Sáblíková i EM, mens Sven Kramer satte verdensrekord på mennenes 10000 meter da han vant VM. For første gang siden 1979 kom kvinnens og mennenes allroundverdensmester fra samme land. Regjerende mester for menn, Shani Davis, kom på sjetteplass, mens tidligere sprintverdensmester Erben Wennemars debuterte i allroundverdensmesterskapet med femteplass. Regjerende mester for kvinner, Cindy Klassen, kom på tredjeplass, 0.239 poeng etter Anni Friesinger, som ikke deltok i 2006.

## Regler

Alle 24 deltagende skøyteløpere får gå de tre første distanse; 12 løpere får gå fjerde distanse. 
Hvem som får gå den fjerde og siste distansen avgjøres av resultatlisten fra den lengste av de tre første distansene og fra sammenlagtstillingen etter tre distanser. Disse to resultatlistene settes opp mot hverandre på følgende måte:

# Løpere blant de 12 beste på begge listene er kvalifisert. 
# Øvrige løpere kvalifiserer seg med den beste plassering på en av listene. Ved lik plassering går løperen med beste plassering på sammenlagtlisten foran. 

## Resultater

;Herrer

; Merknader

* Konrad Niedźwiedzki fra Polen var kvalifisert som følge av resultatene fra EM 2007, men startet ikke og Alexis Contin fra Frankrike tok hans plass.
* Etter at Erben Wennemars vant “skate-off”-løp to uker før mesterskapet erstattet han  Mark Tuitert i det nederlandske laget.
* Finland hadde en kvalifisert løper for første gang siden 1998 (da kvalifiseringsreglene var mindre begrensende), Sør-Korea for første gang siden 1999 og Frankrike for første gang siden 2001.
* 12 nasjoner var kvalifisert, det største antallet siden 2002.
* Alle topp seks fra mesterskapet i 2006 deltok. Chad Hedrick som ble diskvalifisert på siste distanse i 2006 etter andreplass sammenlagt etter tre distanser, deltok, men kvalifiserte seg ikke for siste distanse.
* Kvoter for 2008: Europa 13, Amerika 8, Asia 3.

;Kvinner

; Merknader

* Katarzyna Wójcicka fra Polen var kvalifisert som følge av resultatene fra EM 2007, men startet ikke og Galina Likhatsjova fra Russland tok hennes plass.
* Anni Friesinger, som sto over EM 2007 for å forberedes seg til sprint-VM en uke senere, erstattet Katrin Mattscherodt i det tyske laget fra EM.
* Tsjekkia hadde to kvalifiserte kvinner for første gang. 
* Ni av topp ti fra mesterskapet i 2006 deltok; nummer åtte i 2006, Tessa van Dijk, kvalifiserte seg ikke for det nederlandske laget.
* Kvoter for 2008: Europa 14, Amerika 6, Asia 4

## Fredagens løp

Mesterskapet startet kl. 17.00 sentraleuropeisk tid. 

; 500 m herrer

Mesterskapsdebutanten Wennemars, som gikk i det siste paret vant distansen, to hundredels sekund foran Morrison (andreplass i 2006) og fem hundredeler foran Davis (førsteplass i 2006). Europamester Kramer, som ble nummer tre i 2006, kom på femteplass, mer enn et sekund nærmere lederen enn i 2006, etter å ha satt ny personlig rekord med 36,41. I det fjerde paret tok mesteren fra 2004, Hedrick, ledelsen med tiden 36,77, men endte til slutt på tolvteplass på distansen, ni plasser tilbake fra 2006.

; 500 m damer

Friesinger, tre ganger allroundverdensmester, deltok for første gang siden 2005 og vant første distanse, som i 2005 da hun vant alle fire distanser. Med 38,44 gikk Wüst sin beste 500 meter i allround-VM, mens regjerende mester Klassen, som i forrige allround-VM vant 500-meteren med 1,24 sekunder, kom på tredjeplass. 

; 5000 m menn

I 2006 vant Kramer 5000-meteren med ett hundredels sekund foran Hedrick, og 0,52 sekunder foran Davis på fjerdeplass. Nå var Kramer dominerende og vant distansen med en margin på 3,19 sekunder foran Verheijen i det siste paret. Davis kom inn 13,23 sekunder etter Kramer og endte på tredjeplass etter første dag. Også Fabris, som lå på andreplass etter første dag, hadde tapt til Kramer sammenlignet med 2006. Ervik, som bare var 1,12 sekunder etter Kramer i 2006, åpnet i 1500-meter-tempo, men sakket betraktelig av og gikk inn til niendeplass.

## Lørdagens løp

; 1500 m kvinner

Wüst sin vinnertid var 0,02 sekunder etter hennes personlige rekord fra Allround-VM 2006 i Calgary. Hun slo Friesinger med 1,85 sekunder da hun gikk alene i det niende paret etter at Groenewold trakk seg på grunn av sykdom. Wüsts løp var det raskeste noen gang i Europa. I det tiende paret tapte regjerende mester Klassen 0,77 sekunder til Friesinger på de første 300 metrene, noe hun ikke klarte å ta igjen, og gikk inn etter landskvinnen Nesbitt. Europamester Sáblíková endte på 11.-plass, mer enn fire poeng etter Wüst sammenlagt. Sammenlignet med EM hadde Wüst vunnet mer enn to poeng på Sáblíková på de to korteste distansene.

; 1500 m menn

Dette ble Kramers svakeste distanse i mesterskapet, svakt nok til at Fabris reduserte avstanden i sammendrager fra 0,473 til 0,063 poeng eller 1,26 sekunder før siste distanse. Før Kramer og Fabris gikk i siste par hadde Wennemars satt banerekord med 1:45,19 i det tiende paret. Davis ble nummer fire, tre plasser tilbake sammenlignet med Calgary, og måtte slå Wennemars på 10000-meteren for å ta bronse – samtidig som han ikke måtte bli slått av Verheijen med mer enn mer enn 12,92 sekunder, noe som kunne bli vanskelig da Verheijen hadde slått Davis med 10,04 sekunder på den halve distansen. Hedricks trettendeplass på distansen og tolvteplass etter tre distanser holdt ikke til å komme med på siste distanse. 

;3000 m kvinner

Før det siste paret ledet Wüst med 0,557 poeng, eller 3,34 sekunder på 3 000-meteren, på Friesinger. Wüst, som startet raskest, gikk fra Friesinger på hver eneste runde, og slo til slutt den tyske veteranen med 3,72 sekunder. Hun økte med det ledelsen sammenlagt til 1,853 poeng til Friesinger og 2,092 poeng til Klassen. Bare to av Wüsts rundetider var over 32 sekunder. Sáblíková, som vant denne distansen i EM, gikk nå 2,35 sekunder saktere enn i Collalbo, og hun endte på femteplass, plassen bak van Deutekom som ble nummer ti på denne distansen i EM. 

## Søndagens løp

;5000 m kvinner

Wüst ble den yngste allroundverdensmester for kvinner siden Karin Busch vant i Inzell i 1982. I det andre paret gikk den nye langdistansedronningen Sábliková mot den tredoble OL-vinner på distansen, Pechstein. Sábliková vant paret suverent med den raskeste tiden i Europa noen gang og hele 10,67 sekunder foran Pechstein, og disse tidene holdt til første og andreplass på distansen. Verdensmester Wüst ble nummer tre på distansen, et bedre løp enn på den samme distansen i EM.  Friesinger gikk relativt svakt og ble nummer ni på distansen, men klarte likevel sølv sammenlagt, drøyt to tidels poeng foran Klassen.

;10000 m menn

I det siste paret forbedret Kramer sin egen verdensrekord fra Allround-VM 2006 med 0,72 sekunder og ble den første i verden til å gå under 12:50. 
Kramer måtte bare gå på tiden 13:12 for å bli verdensmester, men i det siste paret var han og Verheijen i en egen klasse. Kramer vant paret med seks sekunder, mens Verheijen slo Fabris med 15,50 sekunder, tre og et halvt sekund for lite til å ta sølvmedaljen. Pallen ble med det den samme som i EM. 
Ervik kom på pallen på 10000-meteren for første gang i internasjonale løp denne sesongen og avanserte fra tiende til åttendeplass sammenlagt.

## Referanser




## Eksterne lenker
* International Skating Union
* ISU World Allround Speedskating Championships, offisielle nettsider